Тут нас чакае сюрпрыз. Хоць з забруджанага опіем насення і колецца цэлая армія спажыўцоў, правесці яго экспертызу на наяўнасць забароненых рэчываў у Беларусі не могуць. Адпаведная канвенцыя ААН забараняе лічыць любое насенне маку наркотыкам. Гэтым цудоўна скарысталіся наркавытворцы. Вядома, што спачатку партыі “бубак”, якія прыходзілі ў Беларусь, былі прапітаныя кадэінам і тэбаінам. Да таго ж, на жаль, наркаспажыўцы ўмеюць выцягваць апіоіды з любога насення маку, якое не прайшло спецыяльную тэрмічную апрацоўку. Не патрэбныя нават дамешкі макавай саломкі.